L'apalpador, apalpa-barrigas u pandigueiro ye una figura d'a mitolochía gallega d'un chigant carbonero que vive en as montanyas. Seguntes a tradición nadalenca gallega que ha plegau dica hue en bellas zonas de l'este de Galicia (O Courel, Terra de Trives) y en O Bierzo, l'apalpador baixa la nueit d'o 25 d'aviento u a nueit de cabo d'anyo (que se diz en ixos puestos "noite d'apalpadoiro") ta tocar a pancha d'os ninos ta veyer si han minchau prou d'entre l'anyo, deixando-ie un zarpau de castanyas, eventualment bell regalo y deseyando que tiengan un anyo vinient pleno de felicitat y fartalla.